bavarian-nlp/barwiki-20250901 huggingface dataset:
Vivisektion

A Vivisektion is a (nedtherapeutischa) Eigriff am Lebndn (heit meist am Viech, friaha a am Menschn; siach hierzu a Menschnversuch) im Gengsatz zur Nekropsie.
Sie wird zur wissenschaftlichn Forschung oda a Erprobung vo Oparationsmethodn durchgführt (friaha a zu Lehrzweckn, wie da Froschschenkelversuch im Medizinstudium). Vivisektionen erfolng in da Regel unta Narkose Narkose oda Lokalanästhesie. Ausnahmn sind da d´Kriagsverbrechn. Japaner ham im zwoatn Weidkriag de Vivisektionen an unbetäubte Alliierte und gfangane Chinesn durchgfiart. Des is unta da Fiarung vo da Einheit 731 in da Mandschurei gscheng. Da KZ-Arzt Josef Mengele hod in Auschwitz vo 1943 bis 1945 im Rahma vo seine Menschnversuch a Vivisektiona an Häftling durchgfiahrt.
Vivisektionen an Viecha san aus Grind' vom Tierschutz umstrittn, se derfn nur unta Befolgung vo de Aflang vom Tierschutzgsetz gmacht wern.
Da Begriff wird a im übertragnen Sinne bnutzt, um a gegenüba am Untersuchungsgegenstand respektlose oda gefährliche Vorgehensweise zu bezeichnen; etwa in da Soziologie.
Mezquita

D'Mezquita (auszschprecha wia "Meskita" - spanisch fia "Moschee", arabisch: ) is a Kira im spanischn Córdoba in Andalusien. Baut woan iss ois Moschee obm Joa 784 vu de maurischn Besetza vu Spanien. Bekaunnt iss fia iare hundate Sejln und da enormen Greß: Sie woa mit 23.000 Quodratmeta de drittgreßte Moschee iwahaupt und de greßte vu Eiropa.
Bevoa de Mauren do zum Baun augfaunga hom, hods do schau an römisch-heidnischn Tömpi gem und späda a westgotische Kathedroin. 784 hod daun da Emir vu Córdoba, da Abd ar-Rahman I., mim Bau augfaunga. Bis 987 iss ständig eaweidat woan. Um s'Joa 1000 hods 1.000 Moscheen in Córdoba gem, oba de do woa imma de prächtigste und wichtigste.
Karaktaristisch san da Mezquita iare üwa 1.000 Begn aus Jaspis, Onyx, Mamoa und Granit. De san zum Teil vum voahea schau dogwesnen römischn Tömpi üwanumma woan. Außadem san karaktaristisch de gschniatzte Hoizdeckn, de vüin Gebetsnischn und de vüin Außnschiffe. Woi einzigoatig deafat da Innenhof sei, in dem Orauschnbam wochsn.
Im sööbn Joa, in dem de Christn Córdoba zruckeaobat hom, is de Mezquita zua christlichn Katedroi umgweiht woan. De iatzand kemmandn Kini haums nu weida ausbau lossn.
Da Hobsbuaga-Kaisa Karl V. (I. vu Spanien) hod daun in Auftrog gem, dass ma a poa Sejln außareißn soi und hod stottdem a Kiachngebejde im "Platereskn Stil" einibaun lossn. Wia ea s'Eagebnis daun gseng hod, hod a de Entscheidung oba aungebli bereut. Ea soi gsogt hom, dass a wos Anzigoatigs zastöan hod lossn, und dass ma dafia wos einebaut hod, woss aundaswo eh schau gibt.
Gmeinschaft vo de Portugiesischsprechadn Lända

D'Gmeinschaft vo de Portugiesischsprechadn Lända (Comunidade dos Países de Língua Portuguesa oder CPLP) is a multilaterals Forum fir Freindschaft und Zsammenarbeit undta de portugiesischsprechadn Lender. D'Mitgliadstaatn sand Portugal und ehemalige Kolonien vo Portugal. In olle Mitgliadstaatn is Portugiesisch Amtssprach.
Mitgliada.
Ad CPLP is im Joar 1996 durch de sim Länder Angola, Brasilien, Guinea-Bissau, Kap Verde, Mosambik, Portugal und São und Príncipe grindt worn. Nach da Unobhengigkeit vo Indonesien im Joar 2002 is aa Osttimor da Gmeinschaft beitredn. Am 13. Juli 2007 hod Äquatorialguinea Portugiesisch als oane vo seine Amtssprachn ognumma, um in grauma Zeit ämfalls beiträtn zum kenna.
D'Mitgliadstaatn hom midanand mehr ojs 223 Millionen Bwohner und umfassn a Flechn vo 10.742.000 Quadratkilomäta, a bissl grässa wiah d'USA oda Kanada is.
Beobachtastatus.
In a bhoor ehemalige Kolonien vo Portugal san Kreolspracha entstandn, de ausm Portugiesischn hervorgonga san. Seid 2006 hom Äquatorialguinea und Mauritius an Status ojs Beobachta inne. Aa Marokko strebt des o.
Macao war bis 1999 a portugiesische Überseeprovinz und no heit is Portugiesisch oane vo de Amtssprachn. Wei Macao etz a Sonderverwaltungszone vo China is, hod d'Volksrepublik 2006 um an Beobachterstatus bädtn.
D'Gemeinschaft.
D'Gemeinschaft bfindt se im Afbau, wei se is a Organisation vo Lända, de voneinander sehr wenig wissen und "nur" durch a gmeinsame Sprach vabundn han, wohingeng große Entfernungn und kulturelle Untaschiede de acht Staaten, de af verschiedne Kontinentn liang, trenna.
Seit ihra Gründung hot d'CPLP in Guinea-Bissau und São Tome und Príncipe bei da Übawindung vo innare Krisn nach Staatsstreich' gholfn und hot d'Einführung vo politische und wirtschaftliche Reformn untastützt. Oane darüber hinaus vo de Kapverden vorgschlangne gmeinschaftliche Staatsbürgaschaft is jedoch vo Portugal (indirekt a vo Brasilien) voreascht abglehnt worn.
Die CPLP hod ihrn Sitz in Lissabon, wo aa Generalsekretär alle zwoa Joar gwäjd werd. D'notwendign Finanzmittel stajjn gräßtnteils d'acht Mitgliadsstootn.
Obwohl portugiesischsprechad, is Mosambik nebn da CPLP gleichzeitig aa am Commonwealth of Nations beiträdn.
Anwärter af a Mitgliadschaft.
Da d'galicische Sprach vo vuj ojs a Dialekt vo da portugiesischen Sprache gsäng werd, gibts in Galicien Bmühungen, da CPLP beizutreten. Jüngste Aussong zumfojng hod se d Kulturbeauftragte vo da "Xunta de Galicia" fir an Beitritt ausgsprocha.
Siehe auch.
Jogos da Lusofonia
Hurenkind

Hurnkind wead de letzte Zeiln vo am Absatz gnennt, wanns z'gleich de easchte Zeiln vo na neichtan Spoitn oda na neichtan Seitn is. "Hurnkinda" gejtn in da Typographie ois a groba handwerklicha Fähla weils de Konturn vo am Satzspiagl bsondas greisslich macha.
De Vaeinbarung in da Satztechnik und Buachdruck, noch dera de letzde Zeiln vo am Absatz nia au na neichtan Seitn steh deaf, nennt ma Hurnkindaregelung. 
A "Hurnkind" is eiganle a Kind vo na Schnoin. Füa manche Menschn, grod im anglikanischn Sprachraum, is des a extrem grobe Beleidigung. Deszweng wead in jüngana Zeid eha de Üwasetzung vom englischn Begriff füa den Satzfähla, "Widow" = Widn heagnomma.
Vameidung vo dem Fähla.
Friahna, ois ma no an Typnsatz ghabt hom, hod nua a Setza mid am guadn Aug soichdane Fähla vameidn kenna. Ea hod do scho ganz fria beim Setzn vo da Seitn aufbassn miassn und d'Laufweitn duach Sperrn, an Duachschuß und an Zeilnumbruch opassn hom miassn, daß am End da Sätzspiagl passt hod.
Heitz'dog machan des de Setza mit na DTP-Software. Am heifigstn vawendn de Programme de Bezeichnung Absatzkontrolle dafüa. Aa Textvaarwatungsprogramm wia MS Word oda OpenOffice.org Writer hom de Absatzkontrolle ois Standard in de Optionen. Bei OpenOffice.org Writer is des zum Beispui unter 'Format/Absatz/Textfluss' zum findn, bei Microsoft Word unter 'Format/Absatz/Textfluss/Absatzkontrolle'.
Schau aa.
Andere drucktechnische und typografische Mängel san:
Schandmaul

Schandmaul is a Middloita-Folk-Rock-Band aus Bayern. De Texte drahn se moast um Mythn und Sogn. Kema dan de sechse ausm Umlond vu Minga.
Bandgschicht.
Grint hom se se im Somma 1998, wia a boa Leid se denkt hom, se mechtn gern a weng Folk Metal mocha. Ursprünglich woitns netta a weng "covern", des woa erna owa zweng. So homs hoid afoch gsogt, se mochn do söm Sochn. Ernan easchtn Auftritt homs in am Lokal nomens "Die Hexe" gem. Erna easchtes Liadl woa "Teufelsweib". Und so is a scho erna easchts Studioalbum entstondn: "Wahre Helden".
Neusiedl am See

Neisiedl am See oda Neisal am See (aumtlich: Neusiedl am See, ungarisch: "Nezsider", krowodisch: "Niuzal") is a Stod mit Einwohnan (Stand ) im Burgnland im Beziak Neisal am See in Österreich. Neisiedl am See is ois Eikaffs- und Schuistod bekannt und is außadem Bezirkshaptstod vum Beziak Neisal am See.
Geografie.
Neisal liagt auf 133 m iba Normalnui am Nordufa vum Neisiedla See, zwischn de Ausleiffa vum Leithagebiag und vu da Parndorfa Plttn. De Landschaft vo da Gmoa is prägt durch de Weigärtn umadum, durchn Kalvarienberg und an Taborberg.
Gschicht.
Zum easchtn Moi urkundlich erwähnt wead "Sumbotheil" (moant Samsdogsmoakt) im Joa 1209. Mittn im 13. Joahrhundat is da Ort vo de Mongoln zasteat worn, und nachad 1282 wieda besiedlt worn, doher dann aa da Nam "Niusiedl". 1517 hod Neisiedl as Moaktrecht griagt. Do war aba oiwei no koa Ruah, es is nachad no zwoa Moi am Erdbodn gleich gmacht worn, und zwar 1683 währnd da zwoatn Tiaknbelogerung und 1708 vo de Kuruzzn.
Bis 1920/1921 hod Neisiedl, wia da Rest vum Burgnland, zu Ungarn (Deitsch-Westungarn) gheart. Nochm End vum Easchtn Weidkriag is Deitsch-Westungarn noch zaache Verhandlunga 1919 an Östarreich gfoin. Seit 1921 gheart Neisiedl zum damois nei gründtn Bundesland Burgnlond.
1926 hod Neisiedl as Stodrecht griagt, wos 1824 zeascht abglehnt worn is. Seit 1987 bstäht a Städdpartnaschaft zwischn Neisiedl am See und Deggendorf in Bayern.
Politik.
2012.
Da Buagamasta vo Neisiedl is da Kurt Lentsch (ÖVP). Vizebuagamasta san da Erwin Luntzer (SPÖ) und da Kurt Moispointner (ÖVP).
Da Gemeinderat hod 25 Mitgliada und setzt si seit da Woih 2012 wia foigt zaum:
2017.
De Buagamoastarin vo Neisiedl is de Elisabeth Böhm (SPÖ).
Da Gemeinderat hod 25 Mitgliada und setzt si seit da Woih 2017 wia foigt zaum:
2022.
De Buagamoastarin vo Neisiedl is de Elisabeth Böhm (SPÖ).
Da Gemeinderat hod 25 Mitgliada und setzt si seit da Woih 2017 wia foigt zaum:
Wirtschafd.
Neisiedl lebt vua oim vom Weinbau und vom Tourismus. Es gibt owa a vü Gweabebetriebe. De Stod hod seit de 1980a Joa de hechstn Bevökarungszuawochsratn im Burgnland.
Pinkaföd

Pinkaföd (aumtlich: Pinkafeld; ungarisch: Pinkafő, krowodisch: Pinkafelj, Romani: Pinkafa) is a Stod mit Einwohnan (Staund ) im Burgnland im Beziak Obawart in Österreich. Es liagt an da "Pinka", des wos a Nemfluss vo da "Raab" is.
Geografie.
De Gmoa liagt im siadlichn Burgnland. Ortsteile san Hochart, Gfangen, Åid-Pinkaföid, Nord-Pinkaföid und Pinkaföid Ståd.
Politik.
Burgamoasta is da Kurt Maczek (SPÖ), der seit 2005 aa im burnglendischn Landdog huckt. 1. Vizeburgamoastarin is de Carina Laschober-Luif vo der ÖVP.
De Mandatsverteilung (25 Sitze) in da Gmoavatretung is SPÖ 11, ÖVP 11, FPÖ 2 und NEOS 1.
Fochhochschui.
In Pinkaföd kon man on da Fochhochschui entweda Energie- und Umwödmanagement oda Gesundheitsmanagement studiern (jeweis Bakkalaureat). Seid neiastn wern a weidaführende Masterstudiengäng onbotn.
Mödling

Mödling is de Beziakshauptstod vum Bezirk Mödling, kaane fünf Kilometa südlich vo da Weana Stodgrenz. Mödling wiad aa ois Perle vum Weanawoid bezeichnet. In da Fuaßgängazone kau ma de historische Oidstod mit vü oide Biagahaisa bewundan.
Eadkunde.
Mödling liegt im niadaestareichischn Industrieviadl am Raund vom Weana Beckn. Duach Mödling rinnt da Mödlingboch, dea wos im Weanawoid entspringt und bei Achau in de Schwechat mündn duat.
A Großteu vum Gmoagebiet is mit Woid zuagwoxn. Es gheat zan Natuapark Fehrenberge.
Aun de Häng vum Weanawoid gibts zoireiche Weigeatn und dazua de Heirichn in da Stod. Des Weibaugebiet gheat zua Thermenregion.
Uatsnauman.
Mid da Zeid hod si da Nauman vo "medilihha" iwa "Medelikch" und Medling za Mödling entwicklt (auf boarisch haaßts eh no imma "Medling"). De Wuazln vom Nauman san slawisch und bedeitn sowas wia "laungsam rinnads Wossa".
1 Wir für Mödling, vormois Liste Pepi Wagner
2 Mödling 2000
3 Wir für Mödling - Eva Maier
4 Bürgerliste Michael Kanyka
Partnerstädd.
Mödling hod Städdepartnaschaftn mid:
Kirchschlog in da Buckling Wöid

Kirchschlog in da Buckling Wöid (aumtlich: Kirchschlag in der Buckligen Welt) is a Stodgmoa und Passionsspuiort im Beziak Weana Neistod in Niedaöstareich.
Eihgmoandunga.
In de 70a-Joar san de oangständign Gmoana Aigen, Lembach, Stang und Ungerbach mit Kirchschlog zamglegt worn.
Eihwohnazoin.
Nochm Ergebnis vo da Voikszählung 2016 hods 2.880, 2001 2.960 Eihwohna gemm. 1991 hod de Stodgmoa 3.014 Eihwohna ghabt, 1981 no 2.974, und im Joahr 1971 warns 2.928 Eihwohna.
Lilienföd

Lilienföd oda Lilienföid (amtli: Lilienfeld) is a Stodgmoa mit 2.921 Eiwohna (2016) und de Bezirkshaptstod vum Beziak Lilienföd in Niedaöstareich.
Geografie.
Lilienföid liagt im Toi vo da Traisn im Mostviadl in Niedaöstareich. Des Gebiet gheart zu de Voroipm.
De Flächn vo da Stodgmoa umfasst 54,06 Quadratkilometer, dadavu san 78,33 Prozent bewaldet. 
Katastralgmoandn san Dörfl, Hintereben, Jungherrntal, Lilienfeld, Marktl, Schrambach, Stangental, Vordereben, Zögersbach.
Geschicht.
In da Antike war des Gebiet a Teil vo da Provinz Noricum. Bedeitung hod des Stift Lilienföid ghabt.
Eihwohnazoin.
Nochm Ergebnis vo da Voikszählung 2016 hods 2.921, 2001 hods 3.021 Eihwohna gemm. 1991 hod de Stodgmoa 2.807 Eiwohna ghabt, 1981 warns 3.014, und im Joah 1971 warns 3.149 Eiwohna.
Politik.
Burgamoasta vo da Stodgmoa is da Herbert Schrittwieser, Vizeburgamoasta da Wolfgang Labenbacher (beide ÖVP), Amtsleiter is da Oswald Herster.
Da Gemeinderot hod 21 Mitgliada und setzt se seit da Woih 2020 zsam wia foigt:
Obwaller

Obwaller is a tippisch Soizbuaga Nochnom, den wous a in Bayern und Tiroi gib. Uasprünglich stommb dea Nom aus da Gegnd um Kitzbichi und houd si mid da Zeit a in Soizbuag, voa oim im Pinzgau, stoach vabreit. Da Nom Obwaller is a im Nationalsozialismus efta auftaucht, wei einige Nazis so koassn homb. Da hiaz woi bekonnteste Nomensträga is da Hans-Peter Obwaller, dea wous a Ralrennfoura is.
Meteorologie

Meteorologie is a Naturwissenschoft, de wo se mit da Physik und da Chemie vo da Atmosphean vo da Eadn befosst.
De wichtigstn Owendungsgebiet vo da Meteorologie san de Wettavuaheasog und Klimaeaforschung. Deszwegn wean Meteorologn scheazhoft efta Wettafresch gnennt.
Genaua gsogt wern an bestimmten Orten mit Wettastationa de Temperatur, da Niadaschlog, de Luftfeichtigkeit, da Luftdruck usw. gmessn. Des wead nacha weitagem on de effentlichn Wettadienste, de wo des daun entweda im Internetz, Radio oda im Feanseng vaeffentlichn.
Gliedarung.
De Zammastellung is ned voiständig. De Metereologie befosst si ned nua mit da untastn Schicht vo da Atmosphean, da Tropospean, do wo si s Wetta ogspuit, sondan aa mit da Stratosphean etc.
Ottis Schlachthof

Ottis Schlachthof is a Kabarettsendung, die im Bayrischn Fernsehn lofft. Moderiert wird se vom Ottfried Fischer.
Beim Otti san scho an Haufn Kabarett-Größn und Nachwuchskinstla auftretn. Beispiele san da Django Asyl odr da Bruno Jonas.
Im Netz.
D' offizielle Webseitn beim Bayrischn Rundfunk
Soibouch-Hintaglemm

Soibouch-Hintaglemm (amtli: Saalbach-Hinterglemm) is a Gmoa im Bundeslond Soizbuag in Östareich.
Geografie.
Soibouch-Hintaglemm lieg im Pinzgau. Des Gebiet kescht zu de Kitzbüheler Alpen. Da nachste greßare Ort is Zöi am See.
Gliederung vom Gmoagebiet.
De Gmoae besteht aus de Oatschoftn Soibouch und Hintaglemm
Religionen.
Soibouch- Hintaglemm is Sitz vo a römisch-katholischen Pfarrei.
Tourismus.
Soibouch orientieascht si vo oim am Tourismus, wo a de mearan Leit oawednd.
Winter.
An Winter gibs in Soibouch fi de Gest 55 Liftanlagen, 200 Kilometer präpariade Oufoatn, a Flutlichtpistn, 10 Kilometa Loipn.
Politik.
Buagamoasta is da Alois Hasenauer (Stand: 2014).
Infanterie

Infanterie is de Bezeichnung fia Soidatn, de z'Fuaß kämpfn und mit Handwaffn bewaffnet han. In da Antike und im Middloida warn de Einheitn fast ausschliaße mit Nohkompfwaffn (unta ondam Schwert, Speer und Axt) ausgrüst, heitzedog hingegn nua no mit Schusswaffn. Dea Begriff Infanterie, wos sie ausm italienischn Woad "infante" (= Fuaßsoidat) healeidt, wead in Deitschland as easchte Moi 1616 eawähnt. Heitige Heere bestehnan zum Groaßteil nua no aus Infanterie.
Gschicht.
In da Antike warn de meistn Fuaßtrubbm nua wejde Haufa vo Stammeskriaga ohne Disziplin, de noch eigena Entscheidung kämft ham. Vo de Griechen is dann de Phalanx kemma, de aus mehrane Dutznd Hopliten bstandn hod, des san Fuaßtrubbm, de mit uma vier Meta lange Speere, Schejdl und Brustpanza grüst warn. De Hopliten san fia a Phalanx in enga Reih newananda gstandn, und eanane Speere warn noch voan oda auf de Schuida vom Voadamo ausgricht. Es hot teilweise awa scho a andane Einheitn gem, de in Reih und Gliad in a Schlacht zogn han, so de Röma oda andane antike Hochkuiturn.
Im Middloita is dann de Infanterie imma unwichtiga woan, wei ma fast ausschliaßle nua no auf de Ridda gsetzt hot. Im Hochmiddloita han dann de Landsknechte aufkemma. Ausgrüst mit Spieß und Streitaxt und guad ausgbejdt warns dann de Ridda iwalegn. Da Keisa Maximilian I. und da Georg von Frundsberg gejtn im Allgemoana ois Grinda vo da deitschn Infanterie und de bedeitenstn Fira vo Landsknechtheere.
De imma poplära werne Feiawaffn ham dann Eizug ghoitn, so dass dann im Spädmiddloida de Musketiere enstandn san. Da Schwednkine Gustav II. Adolf hot de Wehrpflicht eigfiad, wei ea sie koa groaßes Söldnaheer leistn hot kina, um mit seine Gegna mithoitn zu kina. Ea hot de Trubbmvabänd in kleane aufteilt, woduach ea mehr Offiziere braucht hod. Damit warn seine Trubbm beweglicha und hom mehr Feiakroft erreicht. Zuadem hot ea Uniformen und Rangobzeichn eigfiad, wos zua Vaoaheitlichung beitrogn hot.
In da zwoatn Heiftn vum 17. Joarhundat is as Bajonett (a Art Messa, wos vorn auf a Gwahr montiert wead) eigfiad woan, woduach de Pikeniere iwaflissig gwoan han. Wei man de schware Infanterie nimma benötigt hot, is ma a vom Luntnschlossgwahr zum Stoaschlossgwahr iwaganga. Wei de Stoaschlossgwahra no ziemle ungenau warn, hot ma vej Gwahra auf a groaße Flächn braucht, de gleichzeitig schiaßn. So is dann mit da Zeit de Lineartaktik eigfiad woan.
Im Amerikanischn Unobhängigkeitskriag warn dann a Groaßteil vo da Trubbm Freiwillige, da de ned ausgebildet warn, oiso hot ma ned mid da iblichn Lineartaktik agiern kinna. In zeaschtreida Ordnung und in Kolonna ham de schlecht ausgebildetn Trubbm daduach an enorma Voateil ghabt gegeniwa de guad ausgebildetn Trubbm mit dea Lineartaktik. Da Napoleon Bonaparte hot de Taktik dann perfektioniert und spädastns 1813 ham dann a olle andan europäischn Nationa des iwanomma. Noch und noch is dann de Infanterie zua Hauptwaffn vom Kampf woan, so wias heitzedog ible is.
Östareichische Flaggn

D'Flaggn vu Östareich besteht aus drei gleich broade horizontale Stroafn in rot-weiß-rot. De Foabgebung is ausm "Bindnschüüd" obgleitet. Des staummt ausm 12. Joahundat und damit is de östareichische ane vu de öitestn Flaggn, de wos nu imma vawendet wean. Wia de Babnbeaga, vu denen des rot-weß-rote Bindnschüüd kimmt, zu dera Foabgestoitung kemma san, is net genau gekläat.
S'Seitnvahöitnis is 2:3, bei da "Bundesdienstflaggn" kummt im Gengsotz zua "Nazjonalflaggn" nu s'östareichische Bundeswoppn ind Mittn eine. Da genaue Foabton vum Rot is im Flaggngsetz net festgschrim, dafia oba vum Bundesministerium fia Laundesvateidigung.
De Flaggn gibts in dera Foam seit 1918, davoa woa s'Rot-weiß-rot de Kriags- und Marineflaggn. De Flaggn vum östareichischn Teil vu da Doppimonarchie woa schwoaz-gööb.
Gai

Gai is s'boarische Woat fia Laund oda Umgebung. Es kimd fum oidhochdeitschn Woat "gouwe, gouwi" wos so fü wia Laundschoft oda Region wo Leit wonan ghoassn hod. De boarische Foam lait si owa fum Lokativ fu dem Woat o, dea "gewi" ghoassn hod. Es is a mim alemanischn Woat "Gäu" fawaunt (zB Aargäu, Allgäu) und a mim hochdeitschn Woat "Gau", des owa doat fu Hisdoarika aus mitloitaliche Text neich konsdruiad woan is.
ImheitingBoarisch is "Gai" da Naum fu a boa Regionen in Bayern und Estareich, owa a in Siddiaroi, so wia s'Keamgai, da Gaibon, s'Binsgai, s'Bongai, s'Lungai, s'Atagai und s'Finschgai. Oft wiad a gsogt, das oana ins Gai ged oda ins Gai foad, wos so fü hoast wia aussi aufs Laund foan, zum Baischbü bain Bostla oda bain Beka oda bai Musikantn wauns eana Dua mochan.
Gai am End fu da Antike.
Wia am End fum remischnReich d'Fawoitung fu de Brovinzn zaum brocha is, haum si kleanare Grupn büt, de si unobhengig fu da Zentralfawoitung a aigens Recht gschoffn haum und a improvisiade lokale Fawoitung aufbaud haum und so in da unruign Zeid a weng a Oadnung gschoffa haum. Soichane lokaln Gmoaschoftn hods in da Gegend fu da Deana und de Oipn sowoi bai de Bajuwarn und Alemanen gem, ois a bai de romanischn Leit, de waida in da Region glemt haum. Da Kean fu so ana Gmoaschoft woa entweda a lokala Haiptling fu am Schdaum oda a römische Schdod de waida exisdiad hod, so wia Iuvavum ("Soizbuag"). Zu deara Zeid haum owa waid ned aso fü Leit wia heit in da Gegend glebt und zwischn de faschidanen lokaln Zentren woan oft a risiga Uawoid oda a Sumbfgebid oda oft a hoche Beag. Aso woan soichane Gmoaschoftn, de so wos wia a lokale Fawoitung aufzong haum, oft lokal isoliad und relatif unobhengig.
De Bezaichnung fia so a bsidlte Gegend, de a so wos wia a lokale Fawoitung ghobt hod woa auf Oidboarisch "goi" (zB in de Fraisinga Tradizionen "uualhogoi" fia s'Woichngai). Auf Latein is dea Begrif oiwai ois "pagus" iwasezt woan und es hod "pagi" gem wo mea Bajuwarn glebt haum und de maisdns an Naum ghot haum, dea si auf wos geografischs bezong hod ("Atagai"), auf a Peason ("Keamgai") oda auf a Adlsfamilie ("Huosigai"). Regionen wo mea Romanen glebt haum woan in deara Zeid s Soizbuaggai ("pagus Iobaocensium") und s Woichngai ("uualhogoi"), fu dem ma schau gret haum und dea umara rund um Garmisch woa.
Bajuwarische Gai.
Nochdem si im 6tn und 7tn Joahundat da bajuwarische Schdaum in da Gegend im Sidn fu da Deana bis zu de Oipn büt hod, san mearane Sidlungsinsln im bajuwarischn Oidsidlalaund entschdaundn, wo oft a dichda Uawoid oda a grosa Sumbf und hoche Beag dazwischn woan. De Regionen wo zu deara Zeid meara Leit glebt haum und denan eanare Naumen uns a duach schriftliche Beleg iwalifat san, woan:
schbeda, wia d'Bajuwarn noch Noadn und Ostn expandiad haum und si auf Kostn fu de doat lewadn Slawn ausbroat haum, san a nu neiche Gai dazua kema, unta aundam:
Kavallerie

Ois Kavallerie bezeichnet ma beriddene Soldatn. Des Wort is im 16. Joarhundat ausm französischn "cavalerie" entlehnt worn und bedeidt Reidarei. Dea Begriff wead iblichaweise nua fia Soldatn vawent, wejche auf Ressa oda Kamele sitzn, awa ned fia sejchane, de auf andane Vieha sitzn. Einheitn wean eascht dann ois Kavallerie bezeichnet, wenn de iwawiegede Teil vo de Trubbm beriddn is und aa ois Reidarei eigsetzt wead. Deswegn is aa a beriddna Offizia koa Kavallerist. Kavallerie is meistns zum Iwarumpen vo Infanterie heagnomma woan, des is so weit ganga, daß im Napoléonischn Kriag ganze Kavallerieeinheitn unbewaffnet warn. Im Middloida san de Ridda in enga Reih auf eanane Gegna zuagriddn und ham dann eascht kurz voam Ziel de Lanzn in Position gbrocht. Wei si des Gwicht vom Reidda und de Gschwindigkeit auf den kloana Punkt vo da Lanznspitzn sammet, ham sejchane Angriffe vaheerendn Schodn ogricht. Teilweise san de Gegna weit noch hintn gschleidad woan.
Literatua.
Georges Duby: Die Ritter. DTV, 2001. ISBN 3-423-62073-0